I begyndelsen af [[2000'erne]] blev Avangard en af de første [[Rusland|russiske]] ishockeyklubber til at invitere højt profilerede udenlandske spillere. I [[2001]] skrev klubben kontrakt med [[Martin Procházka]], der var blevet kåret som MVP ved [[VM i ishockey 2000|VM i 2000]], og i [[2002]] blev han efterfulgt af yderligere to [[Tjekkiet|tjekkiske]] landsholdsspillere, [[Pavel Patera]] og [[Tomáš Vlasák]], og sammen udgjorde de tre en rent [[Tjekkiet|tjekkisk]] angrebskæde. Holdets [[Tjekkiet|tjekkiske]] forstærkning blev fuldendt med ansættelsen af den OL-vindende træner [[Ivan Hlinka]] som ny cheftræner i Avangard. Kæden med [[Martin Procházka|Procházka]], [[Pavel Patera|Patera]] og [[Tomáš Vlasák|Vlasák]] blev kåret som den farligste angrebskæde i ligaen, og [[Tomáš Vlasák|Vlasák]] blev ligatopscorer. I den sæsons slutspil, blev Avangard det første [[Ruslands Superliga i ishockey|RSL]]-hold, der vandt en slutspilsserie efter at have været bagud med 0-2 i kampe, da holdet i kvartfinalen besejrede [[HK Dynamo Moskva|Dynamo Moskva]]. I 2003-semiginalen kunne holdet imidlertid ikke besejret [[Severstal Tjerepovets]], selvom det blev vurderet som en væsentligt svagere hold, og bagefter tabte Avangard kampen om tredjepladsen til [[HK Metallurg Magnitogorsk|Magnitogorsk]]. Efter sæsonen valgte [[Ivan Hlinka|Hlinka]] at indstille sin trænerkarriere til fordel for en karriere som agent.
Sport